**Molėtų rajono savivaldybės taryba**

**SPRENDIMAS**

**DĖL savivaldybės turto perdavimo**

2015 m. spalio 29 d. Nr. B1-231

Molėtai

Vadovaudamasi Lietuvos Respublikos vietos savivaldos įstatymo 6 straipsnio 7 ir 8 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis ir atsižvelgdama į Molėtų r. Giedraičių Antano Jaroševičiaus gimnazijos direktoriaus 2015 m. spalio 12 d. įsakymą Nr. V-70 „Dėl turto pripažinimo nebereikalingu gimnazijos veiklai“, Molėtų r. Giedraičių Antano Jaroševičiaus gimnazijos 2015 m. spalio 12 d. raštą Nr. SR-124 „Dėl mokyklinio autobuso VW LT46 padangų perdavimo“, Molėtų rajono savivaldybės administracijos direktoriaus 2015 m. spalio 9 d. įsakymą Nr. 961 „Dėl Molėtų rajono savivaldybės administracijos ilgalaikio turto pripažinimo nereikalingu arba netinkamu (negalimu) naudoti“,

Molėtų rajono savivaldybės taryba n u s p r e n d ž i a:

1. Perduoti Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos (kodas 188712799) patikėjimo teise valdomą automobilį „Audi 100“, pagamintą 1991 m., identifikavimo Nr. WAUZZZ4AAZMN056822, valstybinis Nr. CEN 044, įsigijimo vertė 2896,2 euro, likutinė vertė 2015 m. rugsėjo 30 d. – 0,0 euro, Molėtų „Vyturėlio“ vaikų lopšeliui – darželiui (kodas 191231719) savivaldybės savarankiškųjų funkcijų įgyvendinimui patikėjimo teise valdyti, naudoti ir disponuoti juo.
2. Perduoti Molėtų rajono savivaldybei nuosavybės teise priklausantį ir šiuo metu Molėtų r. Giedraičių Antano Jaroševičiaus gimnazijos (kodas 191228160) patikėjimo teise valdomą trumpalaikį turtą – 2 vnt. padangų, kurių bendra įsigijimo vertė 156,97 euro ir 4 vnt. padangų, kurių bendra įsigijimo vertė 280,35 euro, Molėtų r. Dubingių pagrindinei mokyklai (kodas 191229981) savivaldybės savarankiškųjų funkcijų įgyvendinimui patikėjimo teise valdyti, naudoti ir disponuoti juo.
3. Įgalioti Molėtų rajono savivaldybės administracijos direktorių Saulių Jauneiką pasirašyti 1 punkte nurodyto turto perdavimo ir priėmimo aktą.
4. Įgalioti Molėtų r. Giedraičių Antano Jaroševičiaus gimnazijos direktorę Vilę Petkūnienę pasirašyti 2 punkte nurodyto turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Stasys Žvinys